open-index/open-wikipedia-markdown huggingface dataset:
Ражен

мини|десно|250п|Прасе на ражен
мини|десно|250п|Јагне на ражен
**Ражен** – дрвена или метална шипка за печење месо.

Шипката се мести на два чатала (носачи во облик на буквата **Y**) така што може да се врти околу својата оска, како што се гледа на сликата. Пред тоа меѓу овие два чатала се ложи оган додека не се добие поголема количина жар. Потоа на раженот се набодува месото и се поставува на чаталите. По потреба месото се насолува и зачинува. Во текот на печењето раженот рамномерно се врти над огнот додека месото не се испече, притоа месото повремено се прелива со вода и разни мирудии.

Раженот може да се врти рачно или за тоа да се корист водотек (река, поток) слично како кај воденицата. Денес раженот се врти со помош на електромотор. На раженот најчесто се става цело (после колење и обработка) животно: вол, свиња, прасе, овца, јагне, јаре, живина... На ражен може да се пече и дивеч.

Со печење на ражен се добива многу вкусно место кој е специјалитет.

Во одредени модели електрични шпорети има инсталиран механизам за печење на помали количини месо на ражен (најчесто за месо од живина).

## Наводи

Категорија:Гастрономија
Категорија:Српска кујна
Категорија:Црногорска кујна
Категорија:Алати
ПУ „Св. Климент Охридски“ - Град

**Основно училиште „Св. Климент Охридски“** (официјално: **Подрачно основно општинско училиште „Св. Климент Охридски“ - Град**; скратено: **ПООУ „Св. Климент Охридски“**) — подрачно основно училиште во селото Град, составен дел на истоименото училиште од градот Делчево.

Училиштето е именувано по словенскиот просветител и светец Свети Климент Охридски.

## Местоположба

Објектот на училиштето се наоѓа во самото село Град, на самото сретсело, веднаш до старото училиште.

## Настава

Во училиштето се изведува настава од прво до деветто одделение и наставата се изведува единствено на македонски наставен јазик.

## Галерија


Податотека:ОУ „Св. Климент Охридски“ - Град 2.jpg|Старото училиште
Податотека:ОУ „Св. Климент Охридски“ - Град 3.jpg|Споредниот влез
Податотека:ОУ „Св. Климент Охридски“ - Град 4.jpg|Главниот влез
Податотека:ОУ „Св. Климент Охридски“ - Град 5.jpg|Кошаркарското игралиште
Податотека:ОУ „Св. Климент Охридски“ - Град 6.jpg|Игралиштето за мал фудбал
Податотека:ОУ „Св. Климент Охридски“ - Град 7.jpg|Главниот влез на старото училиште
Податотека:ОУ „Св. Климент Охридски“ - Град.jpg|Поглед на училиштето


## Наводи

Категорија:Основни училишта во Општина Делчево
Град
Категорија:Град (Делчевско)
Биномна теорема

[десно|мини|200п|[Биномен коефициент|Биномните коефициенти се  појавуваат како елементи на Паскаловиот триаголник.]]
**Биномна теорема** – теорема на елементарната алгебра која ги опишува коефициентите на степенот на биномот кога  истиот е претставен во развиена форма. Според оваа теорема, изразот (*x*&nbsp;+&nbsp;*y*)*n* можно е да се претстави како сума собироци со облик *ax**b**y**c*, каде коефициентите *a* се позитивни цели броеви, при што збирот на експонентите *x* и *y* е еднаков на *n* за секој собирок. На пример:

:(x+y)^4 \;=\; x^4 \,+\, 4 x^3y \,+\, 6 x^2 y^2 \,+\, 4 x y^3 \,+\, y^4.

Коефициентите кои се појавуваат во биномниот развој се нарекуваат биномни коефициенти. Тие се идентични со броевите кои се појавуваат во Паскаловиот триаголник. Овие броеви може да се пресметаат со едноставна формула која користи факториел.

Истите овие коефициенти се јавуваат во комбинаториката, каде изразот *x**n*−*k**y**k* е еднаков на бројот на различни комбинации од *k* елементи кои се бираат од множеството од *n* члена.

### Формули
Коефициентот кој стои со *x**n*−*k**y**k* е даден со формулата:

:{n \choose k} = \frac{n!}{k!\,(n-k)!}

која е дефинирана со помош на функцијата факториел *n*!. Оваа формула може да се напише и на следниов начин:

:{n \choose k} = \frac{n (n-1) \cdots (n-k+1)}{k (k-1) \cdots 1} = \prod_{\ell=1}^k \frac{n-\ell+1}{\ell}

каде *k* се фактори и во именителот и во броителот на дропката. Иако во оваа формула се користи дропка, биномните коефициенти се цели броеви.

## Исказ на теоремата
Секој степен на изразот *x*&nbsp;+&nbsp;*y* може да се претстави во форма:

:
\begin{align}
(x+y)^n & = {n \choose 0}x^n y^0 + {n \choose 1}x^{n-1}y^1 + {n \choose 2}x^{n-2}y^2 + {n \choose 3}x^{n-3}y^3 + \cdots \\
& {} \qquad \cdots + {n \choose n-1}x^1 y^{n-1} + {n \choose n}x^0 y^n,
\end{align}


каде  \tbinom nk  го означува соодветниот биномен коефициент. Друг начин на запишување на оваа формула е:

:(x+y)^n = \sum_{k=0}^n {n \choose k}x^{n-k}y^k.


## Надворешни врски

* Вовед во биномната теорема 

Категорија:Алгебра
Категорија:Математички теореми
Канал (филм од 1957)

**Канал** (полски: *Kanał*) e полски филм од 1957 година, во режија на Анджеј Вајда, според сценариото на Јежи Стефан Ставински. Главните улоги ги толкуваат: Тереза Ижевска, Тадеуш Јанчар, Вјенчислав Глински, Тадеуш Гвјаздовски, Станислав Микулски, Емил Каревич, Владек Шејбал, Тереза Березовска, итн. Филмот е дел од воената трилогија на Вајда, позната како „Три воени филма“ (покрај „Поколение“ и „Пепел и дијамант“). Во 1957 година, на Канскиот филмски фестивал, филмот ја освоил специјалната награда на жирито, а бил номиниран и за „Златната палма“.

## Синопсис
мини|Плакатот за филмот „Канал“
Дејството на филмот се одвива во Полска, во последните денови на Варшавското востание во Втората светска војна. Поручникот Задра (го игра Глински) командува со одред од 43 борци, кои се опколени во една населба. Иако знаат дека нема надеж за успех, тие храбро се борат против надмоќната германска армија. Меѓу борците се наоѓа и војникот Јацек, наречен Кораб (го игра Јанчар). Едно утро, во четата пристигнува неговата девојка Стокротка (ја игра Ижевска), а истиот ден, Кораб е ранет. Тогаш, од штабот пристигнува наредба да се повлечат и низ градската канализација да се пробијат до центарот на градот. Поручникот Задра и борците не сакаат да се повлечат, но мора да ја послушаат наредбата. Набргу, започнува нивната агонија низ канализацијата, каде одредот се мачи со бројното цивилно население кое, исто така, се крие од германската војска, со гасовите кои предизвикуваат вртоглавица кај војниците, како и со лавиринтот од канали во кои тешко може да се пронајде излезот. Ранетиот Јацек е изнемоштен, но Стокротка го води низ канализацијата. Истовремено, Задра и остатокот до одредот се мачат да го пронајдат излезот. На крајот, сите војници доживуваат несреќен крај: Стокротка успева да го пронајде излезот кон реката Висла, но тој е затворен со челични решетки и Јацек умира; поручникот Мадри (го игра Каревич) успева да го најде излезот, но излегува во дворот на германската касарна, каде ги наоѓа останатите војници заробени; само поручникот Задра и еден војник излегуваат во центарот на градот, но откако дознава дека војникот цело време го лажел, тој го убива и повторно се враќа во канализацијата во потрага по својот одред.

## Наводи

Категорија: Полски филмови
Категорија: Филмови на полски јазик
Категорија: Филмови од 1957 година
Категорија: Црно-бели филмови
Категорија: Филмови на Анджеј Вајда
Категорија: Филмови со Тереза Ижевска
Категорија: Филмови со Вјенчислав Глински
Категорија: Филмови со Станислав Микулски
Категорија: Филмови со Емил Каревич
Категорија: Филмови со Владек Шејбал
Категорија: Филмови со Тереза Березовска
Категорија: Филмови со Тадеуш Јанчар
Категорија: Филмови чие дејствие се одвива во Варшава
Категорија: Филмови за Втората светска војна
Категорија: Филмови засновани на книги
ДФК Даjнава

**ДФК Даjнава** () — литвански фудбалски клуб од Алитус. Моментално настапува во Прва фудбалска лига на Литванија.

## Историја

ДФК Даjнава бил формално формиран во 2016 година.

## Успеси
### Национални успеси
* **Шампион на Прва лига (0):**
: 1. место (1): 2022
: 2. место (1): 2018

## Сезони (2016.—)

## Наводи

## Надворешни врски
* Официјално мрежно место 

Даjнава
ФК Утенис

**ФК Утенис** () — литвански фудбалски клуб од Утена. Моментално настапува во Втора фудбалска лига на Литванија.

## Историја

Утенис бил формално формиран во 2014 година. Оригиналниот клуб постоел од 1933 година.

## Успеси
### Национални успеси
* **Шампион на А лига (0):**
: 5. место (1): 2017

## Сезони (2014 — 2021)

## Наводи

## Надворешни врски
* Официјално мрежно место 

Утенис
Џејмс О'Конор

**Џејмс О'Конор** (роден на 5 јули 1990 година) е австралиски професионален рагби фудбалер кој во моментов игра за  Сејлс Шаркс. Тој го направи своето меѓународно деби за Австралија во 2008 година на возраст од осумнаесет години. Тој играл за Западни сили , Мелбурн Бунтовници и Квинсленд Редс во Супер рагби .  Во 2013 тој играше за англиската Премиер лига од Лондон Ирците , а во сезоната 2014-15 се пресели во Франција за да игра на Топ 14 натпреварот за Тулон .

## Раниот живот
О'Конор е роден во Австралија на Голд Коуст .  Тој живеел во Окленд пет години како дете одел основно училиште во "Радерфорд".  До единаесет години кога се вратил во Австралија со своето семејство.  Тој стана граница на колеџот Нудге во северните предградија на Бризбејн.

Во 2006 година тој претрпел руптурирана слезина, но продолжил да биде дел од тимот за претставување на австралиски училишта кој играл против Англија, Самоа и Нов Зеланд во 2007 година.

Родителите на О'Конор се од Нов Зеланд, а неговите баби и дедовци од страна на мајката од Јужна Африка.  Ова, заедно со неговото австралиско раѓање, значеше дека тој има право на сите три тимови од Трите нации .  Сепак, неговата одлука да игра за Валабис, и деби во 2008 година, значеше дека тој не може да игра за сите Црнците или Springboks .  Тој, исто така, играше за австралиските седум во 2008 година.

## Професионална кариера
О'Конор стана најмладиот дебитант на Супер Рагби на 17-годишна возраст, а вториот најмлад Валаби во австралиската рагби-историја на 18-годишна возраст.  Тој е разновден "користен назад".  На прашањето за неговата најпосакувана позиција во 2009 година, тој рече: "Се чувствувам попријатно во 12-тата како втор играч на топки.  Исто така, сакам 15.  Ти дефинитивно добиваш многу простор.  Јас само сакам да дојдам на терен дали е 10 , 12 или 15  . " 

### Рани години: 2008-2013
лево|мини|306x306пкс| О'Коннор со Австралија во 2011 година.
О'Конор се приклучил на Силите во 2008 година и излезе од клупата за својот прв Супер 14 меч во натпреварот против Црвените во неделата 10 од сезоната 2008 .  Тој ги завршил последните три натпревари на сезоната кои се одвиваат во внатрешниот центар.  Подоцна таа година го направи своето австралиско деби, кога излезе од клупата како замена против Италија , постигнувајќи три обиди да му помогне на Австралија на 31-8 победа.  Во 2009 година, О'Конор ја доби наградата за дебитант на годината "Западните сили", а исто така ја освои и "Робингот на годината" од Валабис.

## Наводи

Категорија:Родени во 1990 година
Категорија:Живи луѓе
Категорија:Австралиски рагбисти
Пелистер (Грција)

**Пелистер** или **Лакмос** (, **) — планина венецот Пинд, сместена во источна Јанина во Епир и западна Трикала во Тесалија. Нејзиниот највискиот врв, исто така Пелистер, се издига на 2 295 метри надморска височина. Се протега во должина од , од селата Големо и Мало Готишта на запад, па речиси до Мечово на исток. Најблиски околни планини се Џумерка (Атаманика, Ѕумерка) на југ, Лигос на север и Мечкели на запад. Планината се одводнува од реката Мечовица и нејзините притоки на север, запад и југ, како и Ахелој на исток. Мечовица потоа тече на југ и откако ќе прими извесни притоки ја образува Арахтос.

Најблиското гратче е Мечово, сместено на североисточниот крај. Други населени места на планината се Лепеница (Антуса) во југоисточниот, Дервендишта (Антохори) во северниот, Големо Готишта (Мегали Готиста) во западниот и Провала (Ватипедо) во југозападниот дел. Автопатот „Егнатија“ (А2) (Игуменица - Јанина - Кожани - Солун - Дедеагач) поминува северно од планините.

## Поврзано
* Пинд
* Јанина
* Пелистер — највисокиот врв на Баба Планина во Македонија

## Наводи

## Надворешни врски
* Пелистер  на порталот Планинска флора на Грција 
* Пелистер (Лакмос) — GTP 
* Пелистер (Лакмос)  — Грчка туристичка организација 

Категорија:Планини во Тесалија
Категорија:Планини во Епир
Категорија:Пинд
Категорија:Јанина (округ)
Категорија:Трикала (округ)
Горен Египет

десно|мини|456x456пкс| Мапа на Горниот Египет
**Горен Египет** ( или „земја на трските“) — древна држава и регион во долниот тек на Нил. Се протегала од првиот катарак кај Асуан до денешен Каиро. Низводно од Горниот Египет се наоѓал Долен Египет.

Во денешен Египет, областа на долината на Нил помеѓу Асјут и оазата Фајум јужно од Каиро, се нарекува Централен Египет.

Во прединастичкиот период (до 3100 п.н.е.), Горниот и Долниот Египет биле две кралства. Горниот египетски фараон Менес ги обединил во една држава. Така започнала историјата на династичкиот Египет. За времето на фараонот, Горниот Египет бил поделен на 22 номи (видете ја картата). Главниот град на Горниот Египет бил Тинис, а во времето на Птоломеј тоа било градот Птоломејас.

Симболите на Горниот Египет се бела круна и растението лотос.  Белата круна на фараонот го симболизира Горниот Египет, а црвената го симболизира Долниот.

## Наводи

## Надворешни врски
*

Категорија:Географија на Египет
Категорија:Историски области
Утена

thumb|450px|right

**Утена** (lt. - *Utena*) град во Литванија.

## Спорт
* ФК Утенис. Фудбалски клуб.
* Јувентус. Кошаркарски клуб.
## Link
Jonava 

Категорија:Градови во Литванија
Гијом де Лопитал

**Гијом Франсоа Антоан, маркиз де Лопитал** (; (,  — , ) – француски математичар. Ја изучувал инфинитезимална анализа и објавил книга за диференцијално сметање. Најпознат е по Лопиталовото правило кое се применува во математиката.

## Животопис
Роден е во Париз, Франција. Првобитно  планирал војничка кариера, но заради лошиот вид се преориентирал на математика. Го решил брахистронскиот проблем, независно од останатите негови современици математичари, како што е Исак Њутн. Умрел во Париз.

Автор е на првата книга за диференцијално сметање, *l'Analyse des Infiniment Petits pour l'Intelligence des Lignes Courbes*. Текстот бил објавен во 1696 година и ги содржел предавањата на неговиот учител Јохан Бернули во кои Бернули дискутирал за неодредениот облик 0/0. Методот кој ги решава таквите неодредени облици со последователно диференцирање го носи Липиталовото име.

Во 1694 година, Лопитал склучил договор со Јохан Бернули со кој Лопитал на Бернули му плаќал 300 франци годишно за Бернули да му раскажува за неговите откритија, што Лопитал го опишал во својата книга. Во 1704 година, после смртта на Лопитал, Бернули на јавноста ѝ го открил договорот, тврдејќи дека многу резултати во книгата на Лопитал се таму заради него. Во 1922 година се откриени текстови кои ги поткрепуваат Бернулиевите тврдења. Раширената приказна за тоа дека Лопитал се обидел себеси да си го припише откритието на Лопиталовото правило не е точна. Својата книга ја објавил анонимно, во воведот ја навел помошта од Бернули и никогаш не тврдел дека е заслужен за тоа правило.

Image:L'Hospital - Analyse des infiniment petits pour l'intelligence des lignes courbes, 1715 - 1425244.jpg|*Analyse des infiniment petits pour l'intelligence des lignes courbes*
Image:L'Hospital - Traité analytique des sections coniques et de leur usage pour la resolution des equations dans les problemes tant déterminez qu'indéterminez, 1720 - BEIC 1358532.jpg|*Traité analytique*


## Наводи
 

Категорија:Француски математичари
Категорија:Членови на Француската академија на науките
Алитус

thumb|450px|right|Поранешна локација на замокот

**Алитус** (lt. - *Alytus*) град во Литванија.

## Спорт
* ДФК Даjнава. Фудбалски клуб.
* Дзуҝіја. Кошаркарски клуб.

## Link
*Алитус 
*ДФК Даjнава

Категорија:Градови во Литванија
Долен Египет

десно|мини|250x250пкс| Мапа на Долен Египет
thumb|Црвената круна на Долен Египет
**Долен Египет** () — древна земја и регион во долниот тек на реката Нил. Се протега од денешниот Каиро до Средоземното Море и ја покрива широката делта на Нил.  Узводно од Долниот Египет е Горниот Египет.

Преку делтата на Нил протекуваат 7 ракавци, и тука е многу богата со речни наслаги. Плодното земјиште и средоземната клима создадле растителен и животински свет што е значително различен од горниот тек на реката. Постојат пространи пасишта на кои се одгледува стока, и мочуришта богати со птици и папирус растенија. Првите жители на Долниот Египет биле номадски сточари, и живееле во овој крај уште од 3600 г.п.н.е.. Поради близината на средоземните култури, трговијата тука се развила рано. Пред обединувањето на Египет, со Долните Египќани владееле странски владетели или владетелите на Горниот Египет. За време на владеењето на фараонот Нармер се случило обединувањето на Горен и Долен Египет во едно кралство.

Во времето на фараоните, Долниот Египет бил поделен на 20 номи (видете ја картата). Во византиската ера оваа област се викала Аркадија, а со неа се владеело од Александрија.

Божица на Долниот Египет била Ваџет, а симболот на државата била црвена круна. Вториот симбол на Горниот Египет е растението папирус.

## Наводи

## Надворешни врски

Категорија:Географија на Египет
Категорија:Историски области
Климатизација

мини
**Климатизација** — процес на отстранување на топлината и влагата од внатрешноста на окупираниот простор, сè со цел да се подобри удобноста на внатрешното опкружување најчесто за луѓето, но исто така и за животните. Во градежништвото, комплетниот систем на греење, вентилација,  и кондиционирање на воздухот се нарекува ХВАЦ,  сепак, климатизацијата исто така се користи за ладење / дехимидизирање на простории исполнети со топлински електронски уреди, како што се компјутерски опслужувачи, засилувачи за моќ, па дури и за прикажување и складирање на некои деликатни производи, како што се уметнички дела.

## Наводи

Категорија:Разладна технологија
Категорија:Апарати за домаќинството
Категорија:Гасна техника
Категорија:Кинески пронајдоци
Категорија:Американски пронајдоци
Категорија:Холандски пронајдоци
Витивјанско Езеро

**Витивјанско Езеро** (, *Лимни Полифиту*) — вештачко езеро на реката Бистрица во Кожанско, Егејска Македонија. Создадено е во 1973 г. со изградбата на истоимената брана и зафаќа површина , од кои 70 отсто отпаѓаат на општините Серфиџе и Велвендо. Езерото е во сопственост на Јавното електростопанско претпријатие (ДЕН), истото е отстапено на користење на мештаните за цели на риболов и екотуризам. Преку него поминуваат два моста — поголемиот Серфички мост (**') во средишниот дел, и помалиот Рамненски мост (**') на југозападниот крај.
лево|мини|290x290пкс|Карта на Витивјанско Езеро

## Природа и активности
Во езерските води се забележани 17 видови слатководни риби, од кои покрупните се во делтата на Бистрица. Витивјанското Езеро претставува важно станиште за грабливи птици бидејќи им овозможува храна, гнездилишта и засолништа. На неговите брегови презимуваат и разни преселни птици. Присутни се неколку видови влекачи и 10 видови цицачи.

Водата ја добива од реката Бистрица и неколку поројници, на вкупна сливна површина од . Водостојот се движи во опсег од 15&nbsp;м, што значи дека е среднопроточно. Брзата обнова на водата го држи езерото прилично чисто и овозможува разни дејности — стопански како рибарството и рибникарството, спортски активности како веслањето, разонода итн. Акумулацијата воедно ги задоволува потребите за наводнување на околното обработливо земјиште.

Во последно време е забележано прекумерно присуство на олово во водата, опишано како „умерено“.

## Знаменитости
На езерскиот брег во селото Хаџиомурлу (Родитис) се наоѓа црквичката „Блажен Варадат“, изграден од грчки дојденци од Мала Азија, кои претходно имале истоимена црква во с.&nbsp;Кувуклија кај Бурса. Има и споменик на настраданите во Грчко-турската војна од 1919 - 1922 г.

## Поврзано
* Шапка
* Камбуница
* Восовско Езеро — помало вештачко езеро недалеку од Витивјанското

## Наводи

## Надворешни врски

* Витивјанско Езеро  на поштински портал 
* Витивјанско Езеро — Мрежа на езерски градови 

Категорија:Езера во Егејска Македонија
Категорија:Бистрички слив (егејски)
Категорија:Кожани (округ)
Категорија:Серфиџе
Категорија:Велвендо
Категорија:Кожани
Категорија:Бистрица (Егејска Македонија)
Покемон

***Покемон*** — аниме-серија создадена од Сатоши Тајири во 1996 година и која е во сопственост на јапонската компанија Нинтендо. „Покемони“ започнале од неколку игри за Нинтендо, а подоцна е направена и аниме-серијата со исто име.

### Покемон Филмови

### Серии

Категорија:Аниме
Категорија:Покемон
Радијатор

300px|thumb|Радијатор со централно греење
**Радијатор** (од зборот англиски *radiation*, (зрачење) е направа за пренос на топлина и тоа често со топла вода или воздух.Најчесто се користи за радијатори за централно греење и уреди за ладење.

## Надворешни врски



Категорија:Апарати за домаќинството
ПУ „Св. Климент Охридски“ - Разловци

**Основно училиште „Св. Климент Охридски“** (официјално: **Подрачно основно општинско училиште „Св. Климент Охридски“ - Разловци**; скратено: **ПООУ „Св. Климент Охридски“**) — подрачно основно училиште во селото Разловци, составен дел на истоименото училиште од градот Делчево.

Училиштето е именувано по словенскиот просветител и светец Свети Климент Охридски.

## Местоположба

Објектот на училиштето се наоѓа во самото село Разловци.

## Настава

Во училиштето се изведува настава од прво до деветто одделение и наставата се изведува единствено на македонски наставен јазик.

## Наводи

Категорија:Основни училишта во Општина Делчево
Разловци
Категорија:Разловци
Миус

**Миус** (, ) — река во Украина и Русија. Долга е 258&nbsp;км, а сливното подрачје зафаќа .

## Течение
The извира од Донечкото Горје во Донечката област, југоисточна Украина. Тече низ таа област, а потоа и низ Луганската во источна Украина; потоа преминува во Ростовкста област во Русија; на крајот завршува влевајќи се во Азовското Море на североисточниот крај од средоземниот слив.

Устието на Миус се наоѓа во Таганрошкиот Залив на Азовско Море, западно од градот Таганрог, Русија.

### Поважни притоки
* Десни: Глухаја, Ољховчик Кринка
* Леви: Миусик, Крепењкаја, Нагољнаја

## Историја
Реката е позната под ова име уште во древноста, кога подрачјето го населувале иранојазични народи како Скитите и Сарматите. На овие јазици, името Миус значи „бакар“ (спор. ). За ова сведочи распространетоста на бакарните рудници на подрачјето на Донбас во бронзеното време.

Миус се прочул во Втората светска војна, кога долж неа во 1941 г. германскиот генерал Евалд фон Клајст ја изградил силно утврдената одбранбена линија наречена „Миуски фронт“. Помеѓу 1941 и 1943 г. овде се одиграле низа жетоки борби во Битката кај Ростов. Во 1943 г. е спроведена т.н. Донбаска операција со која советската војска конечно успеала да го пробие Миускиот фронт кај селото Кујбишево.

## Поврзано
* Азовски слив
* Донбас

## Наводи

## Надворешни врски

*  
*  
*  

Категорија:Црноморски слив
Категорија:Донбас
Категорија:Таганрог
Категорија:Реки во Украина
Категорија:Реки во Русија
Категорија:Географија на Донечката област
Категорија:Географија на Луганската област
Категорија:Географија на Ростовската област
Категорија:Меѓународни реки во Европа
Категорија:Азовски слив
Категорија:Реки во Ростовската област
Хехнувка

**Хехнувка** () — село во општината Нашелск во Новодвурскиот Округ на Мазовското Војводство, средна Полска.

## Наводи

Категорија:Нашелск (општина)
Правосмукалка

алт=правосмукалка за домашна употреба|мини|правосмукалка за домашна употреба

**Правосмукалка** — направа која служи за чистење. Претежно се користи за чистење на подови, но секако постојат и исклучоци како што се правосмукалки за чистење на завеси или за чистење на облека. Правосмукалките не многу одамна биле многу скапи, и само најбогатите можеле да си ги приуштат. Денес е тоа пристапна направа.

Категорија:Апарати за домаќинството
Категорија:Англиски пронајдоци
Категорија:Американски пронајдоци
Блендер

**Блендер** — кујнски и лабораториски апарат што се користи за мешање или емулзирање на храна и други супстанции, цврсти материи со течна храна и мелење на некоја храна. Стационарнната мешалка се состои од сад за мешалка со ротирачки метален нож на дното, напојуван од електричен мотор во основата. Некои моќни модели исто така може да го скршат мразот.

Блендерот има метално или пластично сечило со ножеви што се ставаат во садот. Ако тоје од пластика, блендер е поевтин. Но пластичниот блендер не може да се користи за топли производи. За овие намени се бара блендер со метален нож.

Различните мешалки имаат различни функции и одлики, но тестирањето на производот покажува дека многу мешалки, дури и помалку скапи, се корисни за задоволување на многу потреби на потрошувачите. Одлики кои потрошувачите ги земаат при купувањето на мешалка вклучуваат следново:
* големи видливи мерења
* леснотија на користење  
* низок шум за време на употреба 
* моќност (обично 300-1000 вати)
* леснотија на чистење 
* опција за брзо „пулс“ мешање

Категорија:Кујнски прибор
Категорија:Лабораториска опрема
Категорија:Зборови што ги нема во ТРМЈ
Категорија:Американски пронајдоци
Садомијачка

**Садомијачка** или м**ашина за миење садови** — машина за автоматско чистење на садовите и прибор за јадење. За разлика од рачното миење на садови, кое се потпира во голема мера на физичко чистење, за да се отстрани мрснотијата, механичката машина за миење садови работи преку прскање со топла вода, обично помеѓу 45 и 75&nbsp;°C, при пониски температури што се користат за деликатни предмети.

Мешавината од детергентот за вода и машината за миење садови се пумпа од една или повеќе ротирачки прскалки за прскање, што ги разгорува садовите со мешавината за чистење. Откако ќе се заврши миењето, водата се исцедува, по кое топлата вода влегува во кадата со помош на електромеханички електромагнетен вентил, и започнува циклусот на плакнење. По завршувањето на циклусот на плакнење и исцедувањето на водата, садовите се сушат со користење на еден од неколкуте методи на сушење.

Освен домашните единици, индустриските машини за миење садови се достапни за користење во комерцијални објекти, како што се хотели и ресторани, каде што треба да се чистат голем број садови. Перењето се изведува со температури од 65-171&nbsp;°C.

Машината за миење садови има 6 главни циклуси обично со различни опции. Исплакнувањето е брз циклус за плакнење без сушење или детергент за брзо плакнење на садовите. Обично процесот трае 60 минути миење.

Првите податоци за механичко рачно миење садови датираат од 1850 година. Современите машини за миење садови се наследници на пронајдоци во 1886 година од која била покажена на Светската изложба во Чикаго во 1893 година. Во 1920 година, се појавувиле првите машини за миење садови кои се со постојано инсталирани кон водоводната мрежа. Во 1940 година се појавувиле првите електрични елементи.

## Наводи

## Надворешни врски

*"How Dishwashers Work" at HowStuffWorks
*Energy (and thus carbon-footprint) saving tips

Категорија:Кујнски прибор
Категорија:Апарати за домаќинство
Категорија:Американски пронајдоци
Категорија:Апарати за домаќинството
Пегла

**Пегла**, архаично **утија** — апарат за домаќинство кој служи за пеглање, односно за исправување на облеката која после перењето се изгужвува. Се состои од глатка површина, која претходно се загрева и со неа се пегла и ракува.
мини|Електрична пегла
[мини|Старовремска пегла на [ќумур]]

## Наводи

Категорија:Апарати за домаќинството
Категорија:Британски пронајдоци
Црква „Св. Троица“ - Дренак

**Света Троица** — главна и единствена манастирска црква на Костомарскиот манастир во пробиштипското село Дренак.

## Местоположба

Црквата е сместена на врвот од ридот Костомар, дел од планинскиот масив Манговица. До нејзе води земјен пат, кој започнува од селото Дренак.

## Историја

Не е познато кога е изградена, ниту од кој архијереј е осветена.

## Галерија


Податотека:Црква „Св. Троица“ - Дренок 10.jpg|Горниот дел од камбанаријата
Податотека:Црква „Св. Троица“ - Дренок 11.jpg|Натпис над главниот влез
Податотека:Црква „Св. Троица“ - Дренок 2.jpg|Апсидата
Податотека:Црква „Св. Троица“ - Дренок 3.jpg|Споредниот влез
Податотека:Црква „Св. Троица“ - Дренок 4.jpg|Ниша над споредниот влез
Податотека:Црква „Св. Троица“ - Дренок 5.jpg|Главниот влез
Податотека:Црква „Св. Троица“ - Дренок 6.jpg|Ниша над главниот влез
Податотека:Црква „Св. Троица“ - Дренок 7.jpg|Камбанаријата
Податотека:Црква „Св. Троица“ - Дренок 8.jpg|Влезот во камбанаријата
Податотека:Црква „Св. Троица“ - Дренок 9.jpg|Натпис на камбанаријата


## Поврзано
* Штипско архијерејско намесништво
* Втора пробиштипска парохија
* Дренак

## Наводи

## Надворешни врски

Категорија:Дренак (Пробиштипско)
Дренак
Категорија:Костомарски манастир
Серех

[мини|Серех на [Џет со соколот на богот Хор од горе]]
**Серех** — особено важен тип на хералдика користен во Древниот Египет. Како и подоцнежната картуша, го содржи кралското име. 

## Изглед
Серех бил украсена вињета комбиниран поглед на фасада на палатата и поглед на врвот од кралскиот двор. Зборот „serekh“ потекнува од египетскиот збор за фасада. Различни серехи на различни видови објекти прикажуваат безброј варијации на фасадниот декор во неговата комплексност и во детали. Се чини дека не постојат строги уметнички правила за дизајнот на еден сарех. 

## Употреба
Серех вообичаено се користел како кралски жиг, нагласувајќи го и почитувајќи го името на фараонот. Неговата употреба може да се следи уште од времето на Герзеанската култура (околу 3400 п.н.е.). Хиероглифите што го формирале името на кралот биле поставени во правоаголна екстензија на врвот на серехот, што го претставувало кралскиот двор. Дополнително, соколот на богот Хорус, или во неколку случаи животното на богот Сет, бил цртан на врвот на серехот, покажувајќи го небесниот покровител на именуваниот крал. 

Ако зборот „серех“ бил напишан со целосни букви (како што е прикажано во горната инфокутија), понекогаш придружена со минијатура од серех, исто така се користела во текст.

## Историја
Серех најпрвин се појавил како орнаментална минијатура за време на доцната Герзеанска култура, кога бил употребуван само како кралски грб. Од времето на Старото Кралство наваму, првите употреби на целосниот пишан збор се појавуваат во старите папируси.

## Наводи

Категорија:Хиероглифи
Авачински Залив

мини|десно|250п|Поглед на Авачинскиот Залив.
**Авачински Залив** () или **Авачинско Устие** (**) — залив во југоисточниот брег на полуостровот Камчатка во Тихиот Океан. Долг е 24, а широк 3&nbsp;км во устието, со најголема длабочина од 26&nbsp;м.

Во него се влева реката Авача, по која е наречен. Не брегот на заливот е сместен пристанишниот град Петропавловск Камчатски од источната страна и затворениот град Виључинск од западната, во помалиот Крашеников Залив. Претставува најважна точка за стопанскиот и воениот сообраќај во Камчатскиот крај.

## Откривање
Заливот прв го забележал данско-рускиот истражувач и офицер Витус Беринг во 1729 г. Првите карти на подрачјето ги изработил поморскиот капетан Михаил Тебенков некаде во 1830-тите.

## Опис

Авачинскиот Залив е меѓу најголемите засолнети заливи во светот, со способност да ги прими и најголемите бродови. Зафаќа површина од  и длабок е до 26 метри. Поважни реки кои се влеваат во него се Авача и Паратунка. На него е сместена и главната база на Тихоокеанската флота на руските поморскски сили. Зиме заливот замрзнува.

## Поврзано
* Авачински (вулкан)
* Камчатка

## Наводи

## Надворешни врски

* Карта на Авачинскиот Залив во размер 1:500 000  — Национален атлас на Русија, 2004
* Авачински Залив  — Голема руска енциклопедија, 2016 
* Авачинско Устие — Голема советска енциклопедија. I издание, 1926 - 1947 

Категорија:Заливи во Русија
Категорија:Заливи во Тихиот Океан
Категорија:Географија на Камчатскиот крај
Категорија:Вулкани во Камчатскиот крај
Категорија:Калдери во Русија
Категорија:Изгаснати вулкани
Амка

**Амка** е името на еден стар древен египетски функционер кој им служел на фараоните Џер, Џет и Ден за време на Првата египетска династија. Тој е првиот раноегипетски функционер чија кариера може да се следи речиси континуирано. 

Амка служел за време на три владетели од Првата династија. Неговото име се појавува на печати од гробовите на фараоните Џер, Џет и Ден и на кралицата Мернеит на кралските гробишта во Абидос. Неговата кариера започнала во последните години од владеењето на кралот Џер, продолжила низ времето на владеењето на Џет и завршила во првите години од владеењето на кралот Ден, кога Мернеит била регент. Под Џер тој веќе бил вклучен во администрацијата на доменот на „Хор-секхенти-џу“ и ги имал титулите „неби“ и „хери-нехену“. 

Тој ја задржал втората титула за време на владеењето на Џет. Под Мернеит и Ден, тој се чини дека ја достигнал висината на својата кариера, постигнувајќи го чинот на мртовечки свештеник (*sekhenu-akh*). Неговата последна позиција била администратор на округот на Куќата на *телето* (*hut-ihut*), област во западниот дел на Нил, најверојатно во близина на Ком ел-Хисн. Тој се преселил од кралската администрација во регионалната администрација. 

## Наводи

Категорија:Луѓе од Првата египетска династија
Црква „Св. Варвара“ - Драгош

**Света Варвара** — поствизантиска селска црква во битолското село Драгош, Македонија.

## Местоположба

Малата црква се наоѓа во самото село Драгош, сместена на самиот влез во селото, лево од асфалтниот пат.

## Историја

За овој храм, мештаните велат дека е „многу стар“, но точната година не може да се одреди.

## Архитектура

Црквата е мал еднокорабен храм, изграден во поствизантиско време. До крајот на  век на источната фасада, во триаголниот простор над апсидалната конха, сочувани се остатоци од композицијата „Вознесение на Свети Илија“. Во текот на реновирањето, сите елементи од кои би можело поточно да се одреди од кога датира оваа црквичка, биле уништени од месното население.

### Иконостас и икони

На крајот на  век неколку икони од црквата се пренесени во битолската катедрала „Св. Димитриј“. Во Музејот на Македонија во Скопје се наоѓа иконата „Свети Теодор Тирон и Теодор Стратилат“, која датира од крајот на  или почетокот на  век.

## Галерија


Податотека:Црква „Св. Варвара“ - Драгош 2.jpg|Влезот
Податотека:Црква „Св. Варвара“ - Драгош 3.jpg|Нишата над влезот
Податотека:Црква „Св. Варвара“ - Драгош 4.jpg|Апсидата
Податотека:Црква „Св. Варвара“ - Драгош 5.jpg|Поглед на црквата
Податотека:Црква „Св. Варвара“ - Драгош 6.jpg|Влезната порта


## Поврзано
* Битолско архијерејско намесништво
* Бистричка парохија
* Драгош

## Наводи

## Надворешни врски

Драгош
ПУ „Страшо Пинџур“ - Моин

**Основно училиште „Страшо Пинџур“** (официјално: **Подрачно основно општинско училиште „Страшо Пинџур“ - Моин**; скратено: **ПООУ „Страшо Пинџур“**) — подрачно основно училиште во селото Моин, составен дел на ОУ „Крсте Петков Мисирков“ од градот Гевгелија.

Училиштето е именувано по истакнатиот македонски народен херој Страшо Пинџур.

## Местоположба

Објектот на училиштето се наоѓа во самото село Моин.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Галерија


Податотека:Викиекспедиција Бојмија 007.jpg|Поглед на подрачното училиште
Податотека:Викиекспедиција Бојмија 008.jpg|Спортското игралиште
Податотека:Викиекспедиција Бојмија 014.jpg|Влезот
Податотека:Викиекспедиција Бојмија 011.jpg|Поглед на подрачното училиште


## Наводи

Категорија:Основни училишта во Општина Гевгелија
Моин
Категорија:Моин
Црква „Св. Димитрија“ - Гуѓаково

**Свети Димитрија** — македонски православен црковен храм кој се наоѓа во селото Гуѓаково во областа Мариово. Сместена е на зарамнетиот врв на ридот веднаш јужно над самото село. Градбата на манастирска црква најверојатно потекнува од XIX век, а веднаш крај самиот влез постои плоча на која е запишано дека таа е обновена во 1998 година. Внатрешноста на црквата е живописана со фрески и икони приложени од селани запишани со своите имиња (и занаети), а на иконостасот кај олтарот е запишано дека тие се нацртани од зографи од селото Гари, Дебарско. Во дворот околу црквата се селските гробишта кои се многу стари. Поради оддалеченоста, непристапноста и неповрзаноста на Гуѓаково со патна врска со било кое друго место во црквата не се одржуваат верски обреди, богослужби и празнувања, но во нејзината внатрешност постои тетратка во која се запишуваат посетители кои доаѓаат речиси секоја година.

## Галерија


File:Црква Св. Димитрија - Гуѓаково 14.jpg|Поглед на црквата од југоисток
File:Црква Св. Димитрија - Гуѓаково 13.jpg|Поглед на црквата од север
File:Црква Св. Димитрија - Гуѓаково 01.jpg|Поглед на црквата од запад
File:Црква Св. Димитрија - Гуѓаково 06.jpg|Поглед на внатрешноста на црквата 
File:Црква Св. Димитрија - Гуѓаково 08.jpg|Поглед на внатрешноста на црквата 
File:Црква Св. Димитрија - Гуѓаково 07.jpg|Поглед на внатрешноста на црквата 
File:Црква Св. Димитрија - Гуѓаково 10.jpg|Поглед на внатрешноста на црквата 
File:Црква Св. Димитрија - Гуѓаково 11.jpg|Поглед на внатрешноста на црквата 
File:Црква Св. Димитрија - Гуѓаково 03.jpg|Плочата за обновата на црквата



Гуѓаково
Категорија:Дела на Дебарската школа
Ден (фараон)

**Ден**, исто така познат како **Хор-Ден**, **Девен** и **Удиму** — името на раниот египетски фараон од Првата династија. Тој веројатно владеел во периодот од 2870 п.н.е. - 2820  п.н.е.

Тој е владетел од раниот египетски период, за кој постојат најголем број археолошки наоди. За фараонот Ден се тврди дека донел просперитет на неговото царство, а многу иновации се припишуваат од времето на неговото владеење. Тој бил првиот владетел кој ја користел титулата „Кралот на Долниот и Горниот Египет“, и првиот кој бил претставен со двојна црвено-бела круна. Во времето на неговото владеење, фараонот Ден ги вовел правилата за ритуал на кралскиот двор, со што бил високо ценет кај наследниците. Важна иновација од оваа ера било воведувањето на хиероглифи за пишани броеви, кои биле користени за запишување на податоци за даноците и годините.  Подот од неговата гробница во Абидос е направен од црвен и црн гранит, што е прв пример за употребата на овој материјал во древниот Египет.

Тој бил син на фараонот Џет и кралицата Мернеит. Неговата мајка владеела додека бил момче. Манетон вели дека владеел 20 години. Египтолозите обично прифаќаат податоци од Каменот од Палермо, каде што се вели дека владеел 42 години. Имал 4 жени.  Го наследил синот Анеџиб, а за останатите деца нема информации.

## Наводи

## Надворешни врски

* Хорус Ден

Категорија:Фараони од Првата египетска династија
Картограм

[мини|Картограм на [Германија, на кој се прикажани покраините и окрузите со променета големина според населението]]

**Картограм** е мапа на која некоја тематска променлива на мапирањето – како што е времето на патување, населението, или БНП – се заменети со површина или растојание. Геометријата или просторот на мапата се изобличени, понекогаш дури и екстремно, со цел да се долови величината на оваа променлива.

Два најчести типови на картограми се оние според површина и според растојание.  Картограмите имаат прилично долга историја, со примери од средината на 1800-те.

## Наводи

Категорија:Дијаграми
Цер (појаснување)

**Цер** може да се однесува на следново:

;Места
* Цер — село во Општина Кичево, Македонија

;Растенија
* Цер — вид даб

;Планини
* Цер — планина во северозападниот дел на Србија.

;Сметачи
* ЦЕР сметачи — сметачи развиени од Институтот „Михајло Пупин“
Фабрика за мермер „Про Гранит“

мини|300п|десно|Поглед на фабриката за мермер „Про Гранит“ на влезот во селото

**Фабрика за мермер „Про Гранит“** (се сретнува и како: **Фабрика за обработка на камен**) — поранешна фабрика во селото Цер, Кичевско, која се користела за обработка на мермерот од блискиот рудник за мермер.

Фабриката била поседувана од градежното друштво „Гранит“ од Скопје.

## Местоположба

Фабриката е сместена на влезот во селото.

## Наводи

Категорија:Цер (село)
Категорија:Фабрики во Македонија
Категорија:Претпријатија за градежни материјали од Македонија
Миодраг Булатовиќ

**Миодраг Булатовиќ** (), (, Бијело Поље,  — , ) – српски писател, еден од најпознатите претставници на модерната српска книжевност.

## Животопис
Булатовиќ завршил гимназија во Крушевац, во 1950 година, а потоа студирал психологија и книжевност на Белградскиот универзитет. Некое време работел како новинар, а во текот на 1990-тите бил политички ангажиран во редвоите на Социјалистичката партија на Србија, каде ја бранел идеологијата на Слободан Милошевиќ во моментите на распадот на СФР Југославија.

Неговото име го носи библиотеката во Раковица.

## Творештво
Миодраг Булатовиќ бил романописец и драматург. Неговата слика на светот е морбидна, а ликовите се карневалски, истовремено гротескни и трагични. Неговите дела светските критичари ги споредуваат со делата на Џовани Бокачо, Франсоа Рабле и Мигел де Сервантес.

### Библиографија
Најпознати дела на Булатовиќ се:
* Ѓаволите доаѓаат (*Ђаволи долазе*) (1955) 
* Волкот и ѕвоното (*Вук и звоно*) (1958) 
* Црвениот петел лета кон небото (*Црвени петао лети према небу*) (1959) 
* Херој на магаре (*Херој на магарцу*) (1967) 
* Војната беше подобра (*Рат је био бољи*) (1969) 
* Луѓе со четири прста (*Људи са четири прста*) (1975) 
* Петтиот прст (*Пети прст*) (1977)
* Гуло Гуло *Gullo Gullo* (1983) 
* Тетовирање на срцето (*Тетовирање срца*) – роман во подготовка

## Награди
* 1975 НИН-ова награда за романот „Луѓе со четири прст“.

## Надворешни врски
* Живот...
* Ђаво...
* 80 година од рођења Миодрага Булатовића („Политика“, 20 февруари 2010.)

Категорија:Српски раскажувачи
Категорија:Српски романописци
Категорија:Добитници на НИН-овата награда
Категорија:Срби од 20 век
Категорија:Српски писатели
Категорија:Апсолвенти на Белградскиот универзитет
Категорија:Погребани во Алејата на заслужните граѓани на Новите гробишта (Белград)
Време (филм од 2006)

**Време** - јужнокорејски филм од 2006 година, во режија на Ки-дук Ким, кој е автор и на сценариото. Главните улоги ги толкуваат: Џунг-ву Ха, Џи-Јеон Парк, Сунг Хјун-ах и Џун-јеонг Џанг.

## Синопсис
Зе-хи (ја игра Џи-Јеон Парк) и Џи-ву (го игра Џунг-ву Ха) се во врска веќе две години. Таа е љубоморна на својот партнер и се плаши дека нему ќе му здодее нејзиното лице и дека ќе ја остави. Затоа, таа ненадејно исчезнува и оди кај пластичен хирург во потрага по ново лице. Џи-ву не знае каде исчезнала неговата партнерка, а кога ќе ја сретне со новото лице, тој воопшто не ја препознава. Него го привлекува новата жена (ја игра Сунг Хјун-ах) на која ѝ кажува дека многу му недостига Зе-хи. Набргу, ниту „новата врска“ не го прави среќен, а потоа тој ја дознава вистината.

## Наводи

Категорија:Филмови од 2006 година
Категорија:Јужнокорејски филмови
Категорија:Филмови на корејски јазик
Категорија:Филмови на Ки-дук Ким
Категорија:Филмови со Џунг-ву Ха
Категорија:Филмови чие дејствие се одвива во Јужна Кореја
Гангстер (филм од 1977)

**„Гангстер“** (француски: *Le Gang*; италијански: *La Gand del Parigino*) — француско-италијански филм од 1977 година, во режија на Жак Дере (Jacques Deray), според сценариото на Алфонс Будар (Alphonse Boudard) и Жан-Клод Карие (Jean-Claude Carriere). Главните улоги ги толкуваат: Ален Делон (Alain Delon), Ксавиер Депраз (Xavier Depraz), Ролан Бертан (Roland Bertin), Адалберто Марија Мерли (Adalberto Maria Merli), Морис Барие (Maurice Barrier), Џампјеро Албертини (Giampiero Albertini) итн. Филмот претставува адаптација на познатиот криминалистички роман *Flic Story* на некогашниот полициски инспектор *Rogera Borniche*. 

## Синопсис
Кон крајот на 1945 година, во Франција, се здружуваат петмина пријатели, инаку ситни криминалци, а нивниот водач е гангстерот наречен *Le Dingue* (го игра Делон). Под негово водство, тие извршуваат низа успешни грабежи на банки. Полни со пари, тие водат луксузен живот во монденските места, а во еден бар, *Le Dingue* ја запознава убавата девојка Маринет со која започнува љубовна врска. Меѓутоа, набргу, полицијата им влегува во трагата и така започнува надмудрувањето меѓу неа и криминалците...

## Наводи

Категорија:Француски филмови
Категорија:Италијански филмови
Категорија:Филмови на италијански јазик
Категорија:Филмови од 1977 година
Категорија:Филмови засновани на книги
Категорија:Криминалистички филмови
Категорија:Филмови на Жак Дере
Категорија:Филмови со Ален Делон
Категорија:Филмови чие дејствие се одвива во Франција
Категорија:Филмови на француски јазик
Брестовска унија

**Брестовска унија** — одлуката на Рутенската православна црква односно епархии во Полско-литванската Државна Заедница за да ги прекине односите со Источната православна црква и да влезе во заедница и да се става под авторитетот на римскиот папа. Епархијата на Мукачево, која се наоѓала во Кралство Унгарија, била оставена надвор од процесот.

Претходни обиди да се дојде до соединување со Католичката црква биле направени во неколку наврати, вклучувајќи го примерот во кој Митрополитот Исидор ја потпишал Фирентинската унија и технички ја обединил Рутенската православна црква.

Во 1588-1589 година цариградскиот патријарх Еремија II патувал низ Источна Европа, особено во Полско-Литванската Државна Заедница и Големото Московско Кнежевство, каде што, од 1458 година, ја признал Руската православна црква во Москва и го осветил патријархот Јов Московски. Патријархот Еремија II го соборил киевскиот митрополит Онисифор Дивочка и по одобрување на кралот на Полска Сигисмунд III го поставил Михаил Рогоза како нов митрополит на Киев.

По заминувањето на Еремија II во 1590, четири од девет епископи на Рутенската православна црква (Вилнус) се собрале во градот Брест и потпишале декларација за нивната подготвеност да прифатат сојузот со Рим.

## Наводи

Категорија:Христијанството во 16 век
Категорија:Контрареформација
Категорија:Христијанството во Белорусија
Категорија:Христијанството во Украина
Категорија:Христијанството во Полска
Драколимни

лево|мини

**Драколимни** (, во превод *Змејски Езера*) – две планински езера со исто име на соседните планини Тимфи и Смолика, јужен Епир.

Пред 10-15 илјади години, заради повлекувањето на ледниците, во Европа се појавиле илјадници езера. Во денешна Грција околу 60 такви езера, од кои само триесетина се со површина поголема од . Топењето на снегот на Пинд продолжува до јули.

## Тимфи
*Драколимни* на Тимфи се наоѓа на надморска височина од 2.050&nbsp;м, среде алпски ливади, северозападно од врвовите Плоскос (2377 м), североисточно од врвот Астрака (2436 м) и на запад-северозапд од врвот Камила (2497 м). Од манастирот Стомиу пешки се стигнува за 3,5 часа. Од колибата Астрака се наоѓа на 1 час пешки, а од селото Микро Папинго на 4 часа. Езерото е познато по алпските мрморци кои го населуваат. Површината му е околу 1 хектар, а длабочината 4,95 м.

## Смолика
Драколимни на Смолика се наоѓа на надморска височина од 2.150 м, западно од истоимениот врв Смолика (2637), највисок на втората по височина планина во Грција. Смолика се наоѓа на неколку километри северно од Тимфи. И ова езеро го населуваат алпските мрморци. Езерото има срцевиден облик, површината му е 3-4 декара, обиколката му е 375 стапки. Уште се нарекува Линга, а на влашки Дивирлинга.

700px|мини|центaр|Панорама

## Име
Името на езерата произлегуваат од локални фолклорни легенди, според кои во областа отсекогаш војувале змејови (дракони), користејќи притоа дрвја и камења кои создаваат посебен пејзаж на месноста. Во областа на езерото како и во соседното Мало Змејско Езеро, живее алпскиот тритон кого месното население го нарекува „змеј“ или „дракон“. Големото и Малото Езеро се разделени со дел од националниот парк Вик-Војуша.

Категорија:Езера во Грција
Категорија:Географија на Епир